Siciliya

SiciliyaASE, VIII cild, Bakı, 1984, səh. 466 — Aralıq dənizində ən böyük ada. İtaliya muxtar vilayətlərindən biri. Sahəsi 25460 km². Apennin yarımadasından cənubda yerləşir və Messina boğazı vasitəsilə ondan ayrılır. Sahilləri, əsəsən, dik və az girintili çıxıntılıdır. Dağlıq və təpəli relyef üstündür. Şimal sahili boyu Apennin yarımadasındakı dağların davamı olan silsilələr və ayrı-ayrı massivlər (Peloritan dağları, Nebrodi, Le-Madoniye) uzanır. Mərkəzi hissəsini alçaq dağlıq sahələr və təpəliklər tutur; cənub-şərqdə karstlı İblen platosu yerləşir. Şimal və qərb sahillərində akkumulyativ düzənliklər var. Adanın ən yüksək nöqtəsi Etna vulkanıdır (3340 m). Tez-tez zəlzələlər olur. Faydalı qazıntıları: kükürd, neft, təbii qaz və s. İqlimi Aralıq dənizi tipli subtropikdir. Etnanın zirvəsi ilin 9 ayı qarla örtülü olur. İllik yağıntı düzənliklərdə 400–600 mm, dağlarda 1200–1400 mm. Çayların çoxu yayda quruyur. Torpaqları əsasən, dağ-qəhvəyi və qırmızıdır. Makvis, qariqa və Aralıq dənizi tipli çöl bitkiləri geniş yayılmışdır. Adanı Siciliya boğazı Bon yarımadasından, Messina boğazı isə Apennin yarımadasından ayırır.

 Tarixi 
Siciliyadakı ilk yaşayış məskənlərinin əsası e.ə 8-ci yüzillikdən başlayaraq karfagenlilər və yunanlar tərəfindən qoyulub. E.ə. 734-cü ildə Etna dağının şərq yamacında əsası qoyulmuş Naksos Siciliyada ən qədim yunan koloniyası hesab edilir. E.ə. 431–404-cü illərdə baş vermiş Peloponnes müharibəsinin gedişatında Afinalar Siciliyanı tutmağa çalışsa da, müvəffəqiyyətsizliyə uğradılar. E.ə. 241-ci ildə Birinci Pun müharibəsinin nəticəsində Siciliya Qədim Romanın ilk əyaləti kimi onun tərkibinə qatıldı və 440-cı ildə Roma imperiyasından ayrıldı. Erkən orta əsrlərdə Siciliya vandalların (V əsrdə), ostqotların (VI əsrdə) və Bizans imperiyasının (535-ci ildən etibarən) nəzarətində olub. 888-ci ildə ərəblər Siciliyanı tutaraq buraya İslam dinini gətiriblər. Ərəblərin hakimiyyətdə olduğu dövrdə adada yarımmüstəqil Siciliya əmirliyi mövcud olub. XI əsrdə adanı normanlar işğal edib. XII–XIII əsrlərdə Siciliya krallığı qurulub.

 İnzibati bölgüsü 
Əyalətlərİnzibati mərkəzlərSahəsi (km2)ƏhalisiPopulation may 2011, data from Demo Istat . Demo.istat.it. Retrieved on 2012–12–18.Əhali sıxlığı (nəfər/km2)AqricentoAqricento3,042453,594149.1KaltanissettaKaltanissetta2,128271,168127.4KataniyaKataniya3,5521,090,620307.0EnnaEnna2,562172,15967.2MessinaMessina3,247652,742201.0PalermoPalermo4,9921,249,744250.3RaquzaRaquza1,614318,980197.6SirakuzaSirakuza2,109403,559191.3TrapaniTrapani2,460436,240177.3
ŞəhərlərƏhalisi31 dekabr 2008 Palermo(Palermo əyaləti) 656.358 Kataniya(Kataniya əyaləti) 295.155 Messina(Messina əyaləti) 242.812 Sirakuza(Sirakuza əyaləti) 123.448 Marsala(Trapani əyaləti) 82.565 Cela(Kaltanissetta əyaləti) 77.165 Raquza(Raquza əyaləti) 73.455 Trapani(Trapani əyaləti) 70.688 Vittoriya (Raquza əyaləti) 63.033 Kaltanissetta(Kaltanissetta əyaləti) 60.225 Aqricento(Aqricento əyaləti) 59.108 Baqeriya(Palermo əyaləti) 56.093 Modika(Raquza əyaləti) 55.074 Açireale(Kataniya əyaləti) 52.962 Madzara del Vallo(Trapani əyaləti) 51.429

 İstinadlar 

 Xarici keçidlər 


Kateqoriya:İtaliya adaları
Kateqoriya:Siciliya kommunuları